PressReader - Weg!: 2019-01-01 - 4 DE HOOP, RICHTERSVELD
4 DE HOOP, RICHTERSVELD
Weg! - 2019-01-01 - Suid-afrika Vakansie -
Ver (en al­leen) in die wê­reld, Kit­tie
Hier­die kamp op die oe­wer van die Oranjerivier is die “ge­wild­ste” kamp­plek in die Richtersveld-oor­grens­park, maar moe­nie moed ver­loor as die ge­dag­te aan ’n spul mense jou ont­se­nu nie. Kon­teks is hier be­lang­rik.
Die park, ’n berg­woes­tyn doer in die noord­wes­te­li­ke hoek van die land, be­slaan so­wat 6 000 km². Jy voel soos ’n ont­dek­kings­rei­si­ger op ’n ver­af­ge­leë rooi pla­neet as jy hom bin­ne­ry. Die kan­se is by­na gro­ter om ’n mars­man­ne­tjie op Mars te groet as om ’n mens in dié park teë te kom.
Ons het een jaar laat in Fe­bru­a­rie by die park­kan­toor op Sen­de­lings­drift aan­ge­meld. Die laas­te keer wat e­nig­ie­mand by dié hek aan­ge­meld het, was ’n week te­vo­re!
Maar selfs al is die kamp­ter­rein vol­be­spreek, bly din­ge die­prus­tig. Hier is net 12 staan­plek­ke, ver­deel in ’n “bo-dorp” waar jy jou hand­doek op ’n sand­strand op die ri­vier­oe­wer kan oop­gooi, en ’n “on­der­dorp” in die sui­de waar jy ook op die oe­wer, maar on­der do­ring­bo­me, kamp.
Swem, vang geel­vis, lees en loer deur jou ver­ky­ker hoe blou­rei­ers ver­sig­tig tus­sen die rie­te trap.
So­dra die son wa­ter trek, skuif reg in jou kamp­stoel en kyk hoe die vaal berg­land­skap om jou pienk, pers, o­ran­je en rooi ver­kleur. Steek ’n vuur­tjie aan en tel die ster­re wat een vir een be­gin flon­ker. Ná ’n ruk kan jy nie meer by­hou nie en staar jy in stom­me be­won­de­ring na die Melk­weg wat in dui­send sker­we ont­plof het.
Kos­te Be­wa­rings­ta­rief van R71 p.p. en R36 per kind jon­ger as 12. Kamp: van­af R243 p.n. vir 2 mense, R89 per ek­stra per­soon, R45 per ek­stra kind (slaap­plek vir 6 mense). El­ke kamp (noord en suid) het ’n a­blu­sie­blok met koue stor­te.
WENK Pak ’n tjoep in so­dat jy lek­ker ver in die ri­vier kan af­dryf. 027 831 1506 (Sen­de­lings­drift); 012 428 9111 (be­spre­kings); san­parks.org